Un liberal candidează singur la primăria unei comune mici din Apuseni. PSD nu a depus listă, iar Pro România poate obține un consilier cu doar 25 de voturi
O comună din Munții Apuseni are un singur candidat la funcția de primar. Este vorba despre comuna Ocoliș din județul Alba, unde actualul primar, Alin Jucan (PNL), urmează să obțină un nou mandat.
Alin Jucan a explicat că a rămas singur în cursă pentru că oamenii l-au apreciat pentru ce a făcut în ultimii ani, dar și pentru implicarea sa din timpul inundațiilor din 2021, când infrastructura din comună ”a fost distrusă în procent de 70%”.
”Aproape că am reconstruit comuna și oamenii au apreciat probabil modul în care am încercat să îi ajut”, a spus Jucan.
De asemenea, el a spus că, în afară de PNL, doar Pro România a depus listă de candidați pentru consilul local. Pe lista respectivă sunt doar două persoane, soț și soție.
PSD nu a reușit să adune semnături, a mai spus el. ”S-au dus pe la uși, dar oamenii le-au spus că au deja primar”, a adăugat Jucan.
El va deveni cel mai probabil primar și se așteaptă să obțină minimum 8 dintre cele 9 locuri în viitorul consiliu local.
Pentru a intra la redistribuirea pentru un loc de consilier, Pro România trebuie să obțină 5%, adică aproximativ 25 de voturi.
Jucan a fost curtat de PSD Alba în ultimele luni, însă a refuzat oferta de a candida pe listele acestui partid.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank